
instituționalizarea ideii și nevoii de restaurare a unui”habitat” comun. Ne propunem să urmărim legatura 
şi rolul actorilor care intervin în acest proces, sublinind atât elementele negative dar şi pe cele pozitive. 
Atât definirea globalizării cât și apariția unor eventuale curente alternative rămâne discutabilă și liberă 
interpretărilor axiologice; globalizarea in abordarea scolii rusesti este perceputa din perspectiva tezei 
„Imperialismului”(Andrew Jones, pag.243, 2011), teză larg abordată de teoreticienii fundamentali ai 
fenomenului și din aceasta perspectivă sunt câutate formule alternative și conceptii epistemologice cum 
ar fi „alterglobalizarea”, care să revendice un drept postimperial. 

I. Introducere 
Prezenta lucrare nu pretinde a fi o analiză exhaustivă din perspectiva abordării întregului 
instrumentar teoretico-metodologic politic, din perspectiva examinării tendințelor contemporane din 
spațiul postsovietic. Scopul lucrării constă în: 
1) Identificarea legitimității vectorilor de prospecție a gândirii politice și a cauzelor din care derivă 
aceștia.  
2) Analizarea din punct de vedere a fenomenelor globale și a teoriilor contemporane, evaluând 
respectivele teorii ca instrumente aplicate ale cercetării.  
3) Precizarea punctelor vulnerabile a formulelor enunțate din spectrul politologic și asumarea unor 
percepții proprii.  
  Dacă este acceptăm ideea lui Joseph Nye[1] că globalizarea presupune americanizarea 
societăților de pe mapamond, ceea ce i-a determinat pe politologii ruși să susțină că în fapt globalizarea 

reprezintă o planificare geostrategică a Washingtonului de subordonare a celorlalte forțe geopolitice din 
lume și impunerea ”hegemoniei unipolare”.  
Revendicând o replică la geostrategia globalizării aplicându-i eticheta de ”westernizare” 
(Al.Panarin, 1997)[2], cele mai mediatizate voci politologice rusești au lansat paradigma de 
”alterglobalizare”, care oscilează între sistemul valoric globalist și antiglobalist. Ce reprezintă 
”alterglobalismul”[3]? ”Alterglobalismul”4 rusesc reprezintă soluția identificată de geopolitica rusă în 
vederea participării la procesul de globalizare.  
Teoria ”conflictului civilizației”[5], elaborată la mijlocul anilor  90 de către Samuel Huntington 
este tratată ca o revenire la concepțiile din perioada ”războiului rece”, într-o nouă etapă. În majoritatea 
aserțiunilor enunțate de școlile geopolitice rusești vom remarca că teoria ”ciocnirea civilizației” nu se 
integrează în cadrul clivajelor ”bogați versus săraci” sau ”în lupta pentru resurse”, că factorii sociali, 
geopolitici, naționali, culturali, religioși nu își revendică un rol stabilizator pe harta lumii. Ca exemplu 
politologul rus Mihail Hliustov, de la Centrul de evaluare strategică și prognoze, în raportul analitic 
”Teoria conflictelor și conflictele reale de la sfârșitul secolului ХХ – începutul secolului ХXI, dezbătând 
teoria ”marea tablă de șah”[6] a lui Brzezinski, atunci când invocă formula ”atlantism-medievalism”, o 
consideră una împrumutată de la Richelieu, cel care a formulat o teorie analogică ca nume și conținut.  
”Critica acestei teorii este atât de larg răspândită și are în sine multe secole, asemenea istoriei critice a 
pozițiilor principale ale lui Malthus”[7]. Abordând clivajul Nord-Sud, politologul rus Alexandr Panarin îl 
caracterizează ca unul ce se referă la dihotomia Vest-Est, pentru că, afirmă acesta, tipologia Nord-Sud 
reprezintă ”o reinterpretare cultural-istorică a Orientului, ce include un set de contradicții arhicunoscute 
Occidentului”[8].  
Rusia își revenidcă cota sa parte din puterea sistemului internațional, iar strategia de penetrare a  
”hegemoniei unipolare” și impunerea în conștiința spațiului public internațional a percepției că lumea 
trebuie să aibă o ordine ”multipolară”, ceea ce constituie chintesența acțiunilor din ultimul deceniu.   
I. Caracterizarea generală a studiului 
Actualitatea studiului. Procesele de globalizare, care au devenit o tendință obiectivă a 
dezvoltării sociale la finele anilor sec. ХХ, au transformat specificul proceselor mondiale în sferele politice 
instituționale și ideologice. Ca urmare a avut loc o repoziționare a sistemului politic mondial care s-a 

datorat sfârșitului ”Război Rece”, dispariția bipolarității în ecuația echilibrului raportului internațional de 
forțe[9](Vasile Pușcaș, 2007, p.80) o dată cu prefațarea imploziei Uniuii Sovietice. 
Nivelul de studiu al problemei. La răscrucea dintre mileniul doi și trei lumea a avut parte de 
niște transformări serioase: a sporit gradul de transparență a sistemelor național economice, s-a 
intensificat  schimbul de informații, cu oameni, de capitaluri, mărfuri și servicii, a crescut vertiginos rolul 
progresului tehnico-științific, au apărut impunătoare asociații financiar-economice având un caracter 
transnațional și care sunt motivate de interese proprii geostrategice: Pe fundalul acestor transformări se 
produce procesul de formare a sistemelor mondiale economice, politice și culturale, se edifică economia 
mondială ca un singur organism structurat.  
Transformarea institutelor politice internaționale, care a fost provocată de răspândirea 
proceselor de globalizare, a devenit un instrument de analiză a multiplelor cercetări din perioada sec.XX-
înc. Sec.XXI. Dezbaterile din această perioadă istorică au fost determinate de specificul studiului 
investigat și de caracterul modificărilor culturale, care au loc în cadrul tranziției societății moderne spre 
cele postmoderne. Caracteristicile principale ale cercetării din noua etapă socială au cuprins 
problematica multiculturalismului, revoluției informaționale, al progresului tehnic, modificarea 
raporturilor de sistem ”elită-mase”, dar și alte subiecte de impact, care s-au răsfrânt în viziunile unor 
gânditori de avengură ca Z.Brzezinski, P.Drucker, A.Toffler, Jonathan Kan, C.Lasch, B. B. Bruce-Briggs. 
2.: Rusia ca arhitect al spațiului postsovietic 
 Inaugurarea unei ”new politics” rusești a fost exprimată în strategia ”Calea noastră: perspective 
strategice de dezvoltare ale Rusiei în secolul ХХI”[10], care a fost enunțată de comunitatea științifică-
propagandistică ”Eurasia” (Centrul de inițiative geopolitice eurasiatice, Institutul de Cercetări de 
Metastrategii speciale, grupul analitic ARIES, consiliul de expertiză al asociației Arctogaia), laboratorul 
geopoliticianului rus Alexandr Dughin. Strategia constituie o pledoarie pentru o opțiune eurasiatică, 
indica noile provocări ale Rusiei, noile orientări, noile tendințe de dezvoltare și noile scopuri ale statului 
pe care ar trebui să le îmbrățișeze elita politică rusă. În același timp, strategia prefigurează un singur 
model civilizațional- eurasiatic- considerat acceptabil Rusiei și  pentru care trebuie să opteze poporul rus. 
Pentru că, conform strategiei în care este prezentat ”marele proiect eurasiatic”, poporul rus ar 
reprezenta o civilizație unică cu o misiune specială și supremă în lume, de iluminare și orientare 
”eurasiatică” a altor popoare după modelul Moscovei.   
Strategia ”Calea noastră: perspective strategice de dezvoltare ale Rusiei în secolul ХХI”, 
constituită pe o primă platformă geopolitică virtuală, internautică, a fost îmbrățișată de președintele 
Putin,  în primul său mandat, care a reușit să capaciteze energiile de solidaritate ale cetățenilor ruși 
dornici să reconstituie o ”Națiune imperială”.  

Pretenția Rusiei de a fi o putere mondială se bazează pe trei elemente: este membru permanent 
în Consiliul de Securitate al ONU, având drept de veto în orice probleme se ridică în Consiliu; bogăția 
resurselor sale minerale; puterea forțelor sale armate, în special a arsenalului său nuclear[11].  
Problema dețineriii armei nucleare și invocarea unei parități strategice, importantele resurse și 
materii prime, controlul unui spațiu geografic considerabil, axul unei culturi creștin ortodoxe pan-slaviste 
fac Rusia de azi să aspire la un rol primordial în politica globală. Ecuația globalizării în care poate fi prins 
la mijloc statul rus impune caracteristicile unei forțe care insistă spre o adaptare la procesul de 
globalizare și totodată rămâne producătorul de turbulențe geopolitice de pe mapamond.  
Strategic, Rusia continuă se orientează spre Statele Unite, întrucât consideră că paritatea 
nucleară  îi conferă și îi consolidează statutul de putere globală în raport cu alți actori de prim plan 
europeni[12].  
Actualmente, Rusia, conform Strategiei Naționale de Securitate, consideră că Organizația 
Națiunilor Unite este elementul central al sistemului stabilității relațiilor internaționale, astfel încât există 
o egalitate de şanse pentru statele care se bazează pe instrumente civilizaționale de rezolvare a 
situațiilor de criză globală şi regională. Potrivit noii viziuni de securitate a Rusiei, un accent sporit al 
statului rus se va exprima prin creşterea interacțiunii în formaturi multilaterale, precum G-8 (7+1), G-20, 
RIC (Rusia, India, China), BRIC (Brazilia, Rusia, India, China), dar şi prin folosirea unor alte institute non-
formale internaționale.  
                        3. Emergența spațiului postsovietic: De la C.S.I. la U.E.-A. 
Preşedintele rus Vladimir Putin continuă să-şi exprime public viziunea asupra clădirii unui 
Imperiu Eurasiatic. Rusia, Kazahstan şi Belarus au format o Uniune Vamală, iar în cazul în care acestei 
Uniuni Vamale și se va alătura şi Ucraina, atunci de la graniţele UE până în China se va extinde un spaţiu 
economic comun, cu 213 milioane de locuitori şi centrul la Moscova. 
Federaţia Rusă încearcă în prezent să transforme Comunitatea Statelor Independente (CSI) într-o 
structură economică alternativă la UE. Oficialii Federaţiei Ruse au declarat că CSI va intra cât de curând 
într-o nouă etapă, subliniind că perioada în care organizaţiei îi fusese rezervat rolul de asigurare a 
divorţului civilizat a URSS-ului a expirat.  
Ceea ce pare a fi înţeles Kremlinul este că "noul regionalism" poate fi o cale mai certă de inserare 
a Rusiei în sistemul de putere a viitoarei arhitecturi internaţionale, în care integrarea şi globalizarea nu 
vor fi alternative contextuale, ci realităţi care vor reconfigura rolul şi poziţia actorilor sistemului. Într-o 
asemenea postură, şcoala geopolitică rusă nu se poate abţine să nu recunoască faptul că prin proiectul 
Uniunii Eurasiatice se urmăreşte realizarea unei „asociaţii supranaţionale puternice", unul dintre „polii 
lumii moderne", care să-i asigure avantaje competitive globale, dar şi o poziţie competitivă în relaţia cu 
celelalte „structuri regionale", precum UE, NAFTA, OPEC, ASEAN, dar şi cu China şi celelalte puteri 
emergente. 

”Strategia lui Putin este pe deplin înțeleasă: este de a presa Occidentul în proxima vecinătate 
(near abroad)”. Rusia nu poate să restabilească imperiul sovietic. Numai că ea, potrivit opiniei lui Putin, 
poate reedifica o hegemonie non-formală”13. Ceea ce se poate spune pe bună dreptate și cu certitudine 
este că ”Rusia în continuare prezintă pretenții cu privire la influența exclusivă în proxima vecinătate 
(Nahe Ausland)”[14]. 
    4. Comunitatea Statelor Independente 
Comunitatea Statelor Independente (CSI, în rusă: Содружество Независимых Государств, СНГ - 
Sodrujestvo Nezavisimîh Gosudarstv)15 este o alianță formată din 11 din cele 15 foste republici ale 
Uniunii Sovietice, excepțiile fiind cele trei țări baltice: Estonia, Letonia și Lituania, precum și Georgia. 
Crearea CSI a declanșat procesul de destrămare a Uniunii Sovietice16. Comunitatea Statelor 
Independente (CSI) a fost înființată la 8 decembrie 1991, de către liderii Republicii Belarus, Federației 
Ruse și Ucrainei, care au semnat Acordul privind înființarea acesteia. Două săptămâni mai târziu, pe 21 
decembrie, 1991 la Alma-Ata, liderii a unsprezece state suverane (cu excepția statelor baltice și a 
Georgiei, care a devenit membru al CSI în 1993) au semnat Protocolul la Acord în care au subliniat că 
Republica Azerbaidjan, Republica Armenia, Republica Belarus, Republica Kazahstan, Republica Kîrgîzstan, 
Republica Moldova, Federația Rusă, Tadjikistan, Turkmenistan, Uzbekistan și Ucraina pe bază de drepturi 
egale înființeaza Comunitatea Statelor Independente[17]. 
CSI împreună cu China și SUA dețin 80% din rezervele de cărbuni ale planetei. CSI se înscrie între 
cele mai mari producătoare de cărbuni din lume, deținând totodată, intre 1/3 și 2/3 din rezervele 
mondiale certe și probabile, din care 90% sunt localizate în partea asiatică. Producția a crescut de la 66 
milioane de tone în 1940 la 260 de milioane tone în 1950, pentru ca în anul 1991 să atingă 700 de 
milioane de tone (70% cărbune superior), urmând apoi o ușoară scădere (650 de milioane tone în 1992, 
circa 500 de milioane de tone în 1996 și circa 443 de milioane de tone în 2000), dar menținându-se ca al 
treilea producător mondial. 
În prezent CSI reprezintă o formă de cooperare între statele independente egale în drepturi, 
considerată de către comunitatea internațională ca o organizație regională interstatală.                            
         5. Integrarea postsovietică 
Integrarea economică din spațiul postsovietic, în accepțiunea metropolei postsovietice, 
reprezintă o formulare excesiv de optimistă, dar este prematur să vorbim despre o finalitate încununată 
cu succes[18]. Scopul principal al CSI în raport cu Rusia constă în obținerea de avantaje economice 

maximale coraborate cu premise politice. Rusia tinde să-și mențină influența sa în spațiul postsovietic, 
iar presupusa integrare economica are interese geopolitice. Spre exemplu, dublele standarte ale 
Moscovei față de relațiile cu NATO.  Chiar și rușii etnici din Bielorusia nu doresc să se subordoneze 
Rusiei, considerând că au propriul conducător. Există popoare care au o teamă față de Rusia luând în 
considerație că un eventual război cecen ar putea plana într-o zi și asupra lor.  Tehnologic, în comparație 
cu Occidentul și Japonia, Rusia rămâne în urmă cu 3-4 stadii a modulelor din calculatoare. Integrarea în 
CSI este sortită eșecului, conform specialiștilor, nu doar din considerente economice, pentru că istoria 
mondială nu cunoaște exemplul de restabilire a imperiilor în aceleeși geospații, iar apariția EvrAzEs, SEU 
reprezintă un sindrom postimperial19.   
   5.1 Comunitatea economică eurasiatică (EvrAzEs) este o organizație economică internațională, 
creată de Părți în scopul avansării eficiente a procesului de formre a Uniunii vamale și a Spațiului 
economic Unic, dar și în scopul realizării unor obiective suplimentare ce se leagă de aprofundarea 
integrarii în sfera economică și în cea umanitară. Acordul de instituire a EvrAzEs-ului a fost semnat la 10 
octombrie la 2000 și a intrat în vigoare la 30 mai 2001 după ce a fost ratificat de toate statele-memebre. 
Membrii fondatori ai Comunității economice eurasiatice sunt cinci state: Belorusia, Kazahstan, 
Kârgâzstan, Rusia și Tadjikistan. 
La 25 ianuarie 2006  a fost semnat procesul verbal de aderare a Uzbekistanului la organizație, ca 
în octombrie 2008 Uzbekistanul să-și sisteze activitatea din organele EvrAzES.  
Din luna mai 2002 statutul de observatori de pe lângă EvrAzES îl dețin Ucraina și Republica Moldova, iar 
din ianuarie 2003 și Armenia. De același statut se bucură Comitetul interstatal al aviației (MAK), Banka 
Eurasiatică de Dezvoltare. 
În concordanță cu scopurile statutare și obiectivele Comunității și ghidându-se dupa principiile 
integrării cu mai multe viteze, Bielorusia, Kazahstanul și Rusia, în anii 2007-2010, au creat Uniunea 
Vamală și printr-o planificare strategică adecvată vor să formeze următoarea etapă de integrare – Spațiul 
economic Unic al EvrAzES, la care vor adera, atunci când vor fi pregătite, mai multe state din Comunitate, 
se stipulează în documentele statutare ale EvrAzES. Spațiul economic unic are ca prioritate strategică 
adoptarea unor măsuri comune care ar asigura din perspectiva sectorului energetic luându-se în calcul 
securitatea energetică a statelor din EvrAzES, formarea unei piețe comune a gazelor și petrolului pentru 
statele din EvrAzES.  
În decembrie 2009 la summitul non-formal de la Almata președinții Belorusiei, Kazahstanului și 
al Federației Ruse au aprobat Planul de acțiuni  pentru anii 2010-2011 cu privire la formarea Spațiului 
economic unic al celor trei state. Conform acordului dintre Comunitatea economică eurasiatică și 
Guvernul Federației Ruse din 3 iulie 2002, care se referă la condițiile de ședere pe teritoriul Federației 
Ruse a Comitetului de Integrare a Comunității Economice Eurasiatice.  
   5.2 Spațiul economic unic (SEU) 
Spațiul Economic Unic(SEU) se formează treptat și etapizat, luându-se în calcul principiile și 
regulile OMC, ceea ce înseamnă o sporire treptată a nivelului de integrare, prin intermediul sincronizării 

părților emergente care realizează reorganizările din economie, a măsurilor comune de înfăptuire a unei 
politici economice coordonate, de armonizare și de unificare a legislației în sfera economică, a 
comerțului și a altor orientări, în coraborare cu normele și principiile dreptului internațional, dar și a 
experienței și a legislației Uniunii Europene. Multitudinea diversităților la nivelul de dezvolatre 
economică și socială, dar și măsurile încuviințate de un format unic a legislațiilor naționale ale statelor, 
formarea SEU se desfășoară în concordanță cu principiile enunțate ale unei integrări cu mai multe nivele 
și viteze, ceea ce semnifică ca statele pot să-și determine liber orientarea și dezvoltarea integrării lor și 
acțiunile de integrare, la care aceastea vor participa, dar și volumul său participativ (art. 5 Acordul de 
formare al Spațiului economic unic de la 19.09.2003)[20]. 
La 23 februarie 2003 președinții Rusiei, Kazahstanului, Bielorusiei și a Ucrainei au declarat că au 
intenția să formeze un Spațiu Economic Unic.   
La 19 septembrie 2003 a fost semnat Acordul de intenție cu privire la formarea SEU. 
La 15 septembrie 2004 la summitul de la Astana președinții țărilor din cele „patru state”(SEU4) 
au adoptat pachetul de documente de oridn prioritar, care trebuiau semnate. Evenimentul prevedea ca 
documentele semnate în comun și la același termen să intre în vigoare, doar că Ucraina a avut o proprie 
viziune, ceea ce a încetinit procesul formării SEU. Iar, în momentul când la Kiev s-a schimbat regimul 
politic și noul președinte Iuscenco a avansat opțiunea euroatlantică (aderarea la UE și NATO), formarea 
SEU a fost calificată ca nefiind de actualitate. În luna aprilie 2005, comentând relațiile cu Rusia și planul 
de creare a SEU, președintele Iușcenco a precizat că „Ucraina sprijină ideea zonei comerțului liber cu 
membrii acestei organizații, dar nu va admite o devalorizare a suveranităților sale fiscale, vamale și 
bugetare”.    
La 25 noiembrie 2010 într-un articol scris pentru publicația germană Süddeutsche Zeitung primul 
ministru al Rusiei Vladimir Putin propune Uniunii Europene să se creeze o alianță economică, care ar fi 
reprezentată prin Spațiul economic unic care s-ar exprima pe un teritoriu de la Vladivostok până la 
Lisabona[21][22]… 
   În Declarația cu privire la integrarea ecoonomică eurasiatică se afirmă despre trecerea de la 1 
ianuarie 2012 la o nouă etapă de edificare a integrării- Spațiul economic unic, bazat pe normele și 
principiile Organizației Mondiale a Comerțului și deschisă pentru aderare altor state, în orice perioadă a 
formării sale. Scopul final constă ca în anul 2015 să se realizeze Uniunea economică eurasiatică.   
                                                      Concluzii 
Rămâne sentimentul neoimperial și atașamentul față de fosta Uniune Sovietică o moștenire vie a 
Rusiei? Restabilirea unei viziuni neoimperiale și resetarea sferelor de influență mențin fosta metropolă 
sovietică într-un joc al opțiunilor geopolitice: parteneriat strategic cu Occidentul sau un parteneriat 
                                                          
20 Особенности перехода к Единому экономическому пространству, http://customsexpert.ru/articles/osobennosti-perehoda-k-edi.htm 
21 Путин предложил Европе экономический альянс от Владивостока до Лиссабона, http://lenta.ru/news/2010/11/25/wirtschaft/ 
22 О вступлении в силу соглашений по созданию Единого экономического пространства, 
http://www.economy.gov.ru/minec/activity/sections/formuep/doc20111230_011  
  
strategic cu Orientul, pentru că o izolare unilaterală inclusiv sub forma unei Uniuni Eurasiatice îi va eroda 
capacitatea de actor plenipotențiar în siajul geopolitic.  
 Politica Moscovei în continuare este constituită pe menținerea influenței rusești în politica și 
economia vecinilor ei. Corporația GAZPROM care devine primul jucător economic în format de 
coorporație a statului rus. Utilizarea politicii energetice în scopul subordonării statelor postsovietice. 
Anumite state postsovietice au suportat politica sistării livrărilor de la resursele energetice rusești și au 
fost impuse embargou asupra produselor agricole datorită insubordonării acestora la politica metropolei. 
În anul 2008 Rusia a declanșat o intervenție în Georgia având ca scop descurajarea opțiunii 
geopolitice și geoeconomice prooccidentale din Caucaz. În același timp manifestarea de forță rusească în 
Georgia a avut și misiune de subordonare a tendințelor geoconomice legate de marele proiecte 
energetice europene (NABUCCO), impunerea unui control și restricții la piața de resurse energetice din 
regiunea Marea Caspică-Marea Neagră. Războiul din Caucaz ne-a prezentat noua față a Kremlinului, 
dispus să intervină și să masacreze populația civilă în numele intereselor și obiectivelor sale, stipulate în 
politica de securitate națională*23].  
Nu o singură dată, Rusia a reiterat dorința de-a edifica un echilibru al puterii pe mapamond, iar 
prioritățile de securitate națională au reprezentat subordonarea geospațiului din CSI. Rusia se menține 
ca un adversar geopolitic important al Statelor Unite și al Europei și nu atât ca unul real, cât mai degrabă 
ca unul potențial.  În accepțiunea laboratoarelor moscovite ”Rusia are rolul de “șiraspinări ai Eurasiei”, că 
este statul cheie al continentului24. Pierzând o mare parte din potențialul industrial și științific, ne mai 
controlând o mare parte din sferele care au devenit proprietatea Corporațiilor Multinaționale, Rusia încă 
mai păstrează controlul asupra bazinelor de resurse energetice și de transportare a acestora.  
În principiu, Rusia și-a determinat poziția față de globalism, considerat ca o formă a instituirii 
unei hegemonii unipolare americane și a lansat concepția lumii ”multipolare” în care ar exista o viziune 
inedită, un fel de globalizare care prinde statul rus în ecuația de gestionare a puterii globale, întutulată 
alterglobasm. Teama ca într-o proximă perspectivă procesul globalizării îi va diminua statutul de ”mare 
putere” și cea de nucleu al unei alese civilizații creștin ortodoxe se regăsește în studiile școlii geopolitice 
rusești.   
Indiscutabil, Moscova nu a încetat să renunțe la vechile fobii antioccidentale și la misiunile sale 
axiologice divine și imperiale[25]. Chestiunea Scutului american antirachetă perceputut ca un instrument 
punitiv global a dezvăluit o isterie rusească față de statele din NATO. Nu o singură dată România și 
statele din fostul lagăr socialist au intrat în colimatorul urii viscerale pan-slaviste rusești care încă nu a 
renunțat la vechile metafore imperiale. 
                                                          
23
 Octavian Sergentu, Noul “război rece” sau radiografia Go-ului rusesc, Jurnal de Botoșani, 20 august 2008, http://www.jurnalulbtd.ro/articol-
Noul-razboi-rece-sau-radiografia-Go-ului-rusesc-10-1560.html 
24
 ibidem 
25
 Cмогут ли “новые декабристы” в России противостоять имперскому искушению?,  
http://www.1in.am/rus/press_pusaeurop_13193.html 
  
Rusia, potrivit experților ruși, trebuie să devină un jucător al politicii mondiale, nu doar o „putere 
care posedă un pumn nuclear și ambiții politice[26]. Rusia „în sfârșit trebuie să se întoarcă de la bătrâna 
Europă și să privească cu fața spre Asia de Sud- China, India, unde apar noi forțe [27]. Rusia se află între o 
opțiune tradițională: a) ori cu Europa, ori cu Asia, b) să devină un teritoriu care să lege cele două părți ale 
supracontinentului Eurasia sau c) să se autoizoleze erijându-se într-o putere regională cu aspirații de 
mega-putere. Geopoliticianul american Zbigniew Brzezinski, în ultima sa lucrare Strategic Vision: 
America and the Crisis of Global Power consideră că Rusia va suferi mari modificări în conștiinta sa, va 
avea parte de o trezire globală, ceea ce o va face să intre, într-un final, în contact cu restul lumii și, 
eminamente, cu civilizația euroatlantică*28].  
Federația Rusă dispune de un joc proactiv în spațiul postsovietic, inclusiv prin creionarea de noi 
proiecte dispuse să accelereze procesul integraționist în fostele sale periferii. Mesajul adresat fostelor (și 
actualelor) state clientelare, care tind spre Uniunea Europeană, că integrarea în noua formulă 
geopolitică- Uniunea Eurasiatică- nu contravine proceselui de aderare la UE sau că ”Marele proiect 
eurasiatic” ar fi unul mult mai avantajos din punct de vedere economic decât ”prosperitatea din Uniunea 
Europeană” clarifică interesele geostrategice care vizează geospațiul postsovietic.  

